Tintin (binde d' imådjes)

Tintin et Milou, c' est les mwaisses personaedjes del binde d' imådjes do minme no askepieye pa Georges Remi.

Les "Tintin" ont stî ratournés dins ene peclêye di lingaedjes, minme des ptits lingaedjes come li walon, li gåmès, li picård.

 Personaedjes 
Tintin, c' est on gaztî rapoirteu, on djonne ome, k' a ene bizete dins les tchveas et des marones di gofe. Mins dins totes ses avinteures, i gn a k' on seu côp k' on l' voet fé s' mestî (dins Tintin å payis des Sovietes, onk des prumîs alboms). 

Tintin est tofer lomé insi, on n' sait ddja si c' est on ptit no ou on no d' famile; motoit on såvadje no. On n' lyi cnoxhe nole famile; on n' sait nerén l' ådje k' il a.

Milou, c' est s' tchén, on ptit blanc raezif grifon, mins malén … come on séndje.

A pårti do "Niyåd do Rodje Rékem", i s' vont redjîstrer, inte deus avinteures, e tchestea d' Molénsårt, èn edvinté no.

 Istwere des Tintin 
Li prumî Tintin, Tintin å payis des Sovietes, a parexhou come fouyton. Mins l' prumî vraiy live, ça a stî "Tintin å Congo" k' a vudî e 1942.

Li dierin, ci fourit "Tintin et les Picarosses", rexhou e 1976. Hergé ni vola nén k' on rdessene si personaedje après lu.

 Tintin å cinema 
Gn a yeu deus Tintin ki n' ont rexhou ki come fimes : "Tintin eyet l' cwacwa d' l' ôritwezon" eyet "Tintin et les noerès orandjes". Les lives, ci n' esteut nén des bindes d' imådjes. Pu, e 2011, ene nouzome produccion amerikinne, rashiowe so "Li cwacwa del licoine", et prodûte a môde di fime d' imådjes e troes diminsions pa Steven Spielberg.

 Ôtes personaedjes di Tintin 
 Mwaisses personaedjes 
I rivnèt cåzu dins tos les alboms, on côp k' il ont aspité :
 li captinne Hadok : ene sôlêye, ki traite les djins d' tos les nos.
 li professeur Soya (Tryphon Tournesol e l' oridjinå e francès). C' est on sincieus, mins sovint ene miete dimey-doûs. C' est lu k' a evoyî les prumîs omes sol lune — Tintin, Hadok et des ôtes —, des anêyes divant li NASA (dins On a roté sol Beaté). Li professeur Soya, c' est on bråve ome, k' ôt ene miete deur, ki n' est nén sovint mwais mins cwand il est mwais, il est mwais.
 Li Castafiore (Bianca Castafiore) : ene tchanteuse d' operå, ene Itålyinne. Ele rivént sovint dins les avinteures da Tintin. Les ôtes personaedjes ni l' oynut nén voltî tchanter. C' est ene istwere avou leye, Les berlokes del Castafiore, k' a stî ratournêye e walon, dins ene pougneye d' accints.
 Les Dupont : des screts policîs, ene djermale.
 Nestor : li vårlet d' Molénsårt.

 Personaedjes diléreces 
Sacwants did zels rivnèt dins dipus d' èn albom.
 Tchang : on djonne Chinwès
 li djenerå Alcazar : on dictateur del Mîtrinne Amerike
 li botchî Sinzoxhea : botchî a Molénsåt.
 Serafin Lampion : on fjheu d' assurances.

 Ratournaedjes des Tintin 
 e walon 
 «Les ôrreyes del Castafiore (binde d' imådjes)».
Li seul Tintin ratourné e walon, c' est «Les ôrreyes del Castafiore (binde d' imådjes)». Kécfeye paski l' sinne si passe, podbon, en on payizaedje come li ci del Walonreye.

Les ôtes tites :
 Bindes d' imådjes :
 Tintin å Payis des Soviets (li prumîre binde d' imådje, elle est e noer eyet blanc)
 Tintin å Congo
 Tintin e l' Amerike
 Les cigåres då Farawon
 Li bleu Lotusse
 Li sketeye oraye
 El noere iye
 Li sepe da Otcår
 Li crabe ås ôripicetes
 Li sbarante estoele
 Li cwacwa del licoine
 El niyåd då Rodje Rékem
 Les 7 boles di cristal
 Li timpe do solea
 Å payis del petrole
 Eviè l' Beaté
 On-z a roté sol Beaté
 L' afwaire Soya
 Siclåves po vinde
 Tintin å Tibet
 Les ôrreyes del Castafiore (obén : Lès Pindants dèl Castafiore, sorlon 'l ratournaedje da Christine Tombeur)
 Evolaedje l° 714 eviè Sidnè
 Tintin et les Picarosses
 Fimes :
 Tintin eyet l' cwacwa d' l' ôritwezon
 Tintin et les noerès orandjes.Lucyin Mahin, atåvla d' ratournaedje des tites di Tintin e rfondou, 10 di djulete 2007.

 e gåmès 
 "On-z a roté sol Beaté" a divnou "On è pitrolèy su la lune" dizo l' pene da ..., et k' aveut ddja rexhou e 1980.
 e picård 
 "Les ôrreyes del castafiore" ("Les pinderleots del Castafiore") translaté pa Lucien Jardez, aveut ddja stî publiyî eto e 1980, et vindou a 60.000 egzimplaires.
 "Li cwacwa del Licoine" ("El' sécrét d' la licorne"), k' a moussî foû e 2005; li tecse esteut da Bruno Delmotte.
 "El niyåd do Rodje Rékem" ("El' trésor du Rouche Rackam"), todi avou Bruno Delmotte e 2005.

 Muzêyes 
Gn årè bénrade on Muzêye Tintin å Noû Lovén.

 Hårdêyes difoûtrinnes 
 Tintin dins tos les lingaedjes
 Waibe eterovrante des soçons da Tintin
 Boket do fime da Steven Spielberg

 Sourdants 

Categoreye:Bindes d' imådjes
Categoreye:Forveyowès djins
Categoreye:Redjårbaedjes e walon